b'\n_START_ARTICLE_\nGozd groze\n_START_SECTION_\nVsebina\n_START_PARAGRAPH_\nVe\xc4\x8dina zgodbe je postavljena v gozd Aokigahara, severozahodno od gore Fud\xc5\xbei. Gozd je priljubljena lokacija za samomore. _NEWLINE_Ameri\xc4\x8danka Sara Price (Natalie Dormer), prejme telefonski klic japonske policije, ki meni da je njena problemati\xc4\x8dna sestra dvoj\xc4\x8dica Jess mrtva, saj so jo videli da je od\xc5\xa1la v gozd Aokigahara. Kljub nasprotovanjem svojega zaro\xc4\x8denca Roba (Eoin Macken), odpotuje na Japonsko in prispe v hotel kjer je preno\xc4\x8dila njena sestra._NEWLINE_V hotelu Sara spozna novinarja Aidena (Taylor Kinney). Skupaj popivata in Sara mu pove, da so njeni star\xc5\xa1i umrli v prometni nesre\xc4\x8di, katero je Jess videla, Sara pa ne. Aiden jo povabi, da bi \xc5\xa1la skupaj z njim in vodi\xc4\x8dem Michiem v gozd, kjer lahko najde svojo sestro._NEWLINE_Ko trojica vstopi v Aokigaharo, Sari Michi pove da se je Jess po vsej verjetnosti ubila. Sara to zavrne, saj meni da lahko kot njena dvoj\xc4\x8dica \xc4\x8duti da je \xc5\xa1e vedno \xc5\xbeiva. Globoko v gozdu skupina najde rumen \xc5\xa1otor, katerega Sara prepozna kot Jessinega. Ko se za\xc4\x8dne mra\xc4\x8diti Michi predlaga, da pustijo sporo\xc4\x8dilo za Jess in odidejo. Sara to zavrne in Aiden se odlo\xc4\x8di prespati z njo v gozdu._NEWLINE_To no\xc4\x8d Sara sli\xc5\xa1i \xc5\xa1umenje, in ker meni da je Jess, se Sara odpravi v gozd jo poiskat. Sara najde Japonko Hoshiko, ki trdi da pozna Jess. Dekle ji pove naj ne zaupa Aidenu in zbe\xc5\xbei, ko zasli\xc5\xa1i njegov glas. Sara ji sku\xc5\xa1a slediti vendar pade in jo izgubi._NEWLINE_Naslednji dan se Aiden in Sara izgubita, zato tavata po gozdu. Ker Sara postane preve\xc4\x8d sumni\xc4\x8dava, zahteva Aidenov telefon, na katerem najde sliko Jess. Aiden zanika kakr\xc5\xa1nokoli povezavo z Jess, vendar Sara sama zbe\xc5\xbei v gozd. Med be\xc5\xbeanjem sli\xc5\xa1i glas, ki ji govori naj se obrne. Ko se obrne, za sabo opazi obe\xc5\xa1eno truplo zato ste\xc4\x8de naprej. Nato pade v podzemno jamo in izgubi zavest. Ko se kasneje zbudi opazi v jami Hoshiko, za katero se izka\xc5\xbee da je y\xc5\xabrei. Hoshiko se nato spremeni v demonsko podobo. Iz jame jo nato re\xc5\xa1i Aiden in jo prepri\xc4\x8da, da pot nadaljujeta skupaj._NEWLINE_Aiden pripelje Saro do stare oskrbni\xc5\xa1ke postaje, ki jo je na\xc5\xa1el medtem ko jo je iskal. Sara zasli\xc5\xa1i Jessin glas v kleti in ugotovi, da jo je Aiden imel ves \xc4\x8das tam zaprto. Ker meni, da je Aiden krivec za vse, ga zabode s kuhinjskim no\xc5\xbeem. Vendar kmalu ugotovi, da sta bili slika na njegovem telefonu in glas iz kleti le privida._NEWLINE_V kleti Sara spet do\xc5\xbeivi no\xc4\x8d, ko sta umrla njena star\xc5\xa1a. Takrat njen o\xc4\x8de zagrabi Saro, vendar mu ona uspe odrezati prste in pobegniti. Ste\xc4\x8de v gozd, kjer opazi Jess, ki te\xc4\x8de proti lu\xc4\x8dem iskalne odprave. Sestro pokli\xc4\x8de, vendar se ona ne odzove. Ugotovi, da je njen beg iz oskrbni\xc5\xa1ke postaje bil le \xc5\xa1e en privid. Ugotovi, da je s tem ko je odrezala prste svojemu o\xc4\x8detu, sebi prerezala \xc5\xbeile na zapestju in zdaj umira v kleti. V tistem trenutku y\xc5\xabrei povle\xc4\x8de Saro. Jess, katero \xc5\xbeivo najde re\xc5\xa1evalna odprava, meni da je Sara mrtva saj ne \xc4\x8duti ve\xc4\x8d njenega \xc5\xbeivljenja v sebi. Ko re\xc5\xa1evalna odprava odide, Michi strmi v podobo za katero se izka\xc5\xbee, da je Sarin duh.'